b'\n_START_ARTICLE_\nKarismaattinen episkopaalinen kirkko\n_START_PARAGRAPH_\nKarismaattinen episkopaalinen kirkko (viroksi Karismaatiline Episkopaalkirik) on kristillinen kirkkokunta, joka on syntynyt 1900-luvun lopulla karismaattisista ja evankelikaalisista taustoista osana nk. konvergenssiliikett\xc3\xa4. Kirkkokunta on omaksunut katoliset seitsem\xc3\xa4n sakramenttia, mukaan lukien opin ehtoollisen reaalipreesensist\xc3\xa4, sek\xc3\xa4 anglikaanisen Book of Common Prayerin liturgian. Karismaattisen episkopaalisen kirkon hankkima apostolinen seuraanto palautuu skismaattiseen roomalaiskatoliseen piispaan Carlos Duarte Costaan._NEWLINE_Karismaattinen episkopaalinen kirkko on kasvanut voimakkaasti sitten 1990-luvun. Suurinta kasvu on ollut Keniassa, Ugandassa, Filippiineill\xc3\xa4, Pakistanissa ja Brasiliassa._NEWLINE_Kirkkokunta on laajentunut my\xc3\xb6s Viroon, jossa sill\xc3\xa4 on kolme seurakuntaa jotka sijaitsevat Tallinnassa, P\xc3\xa4rnussa ja Tartossa. Kirkon yleisvikaarina Virossa toimii Heigo Ritsbek.'